text: হায়াৎ নগর সুভাষ সমিতি গ্রন্থাগার  () পশ্চিমবঙ্গ সরকার পোষিত সাধারণ গ্রন্থাগার দক্ষিণ চব্বিশ পরগনা জেলায় অবস্থিত একটি অন্যতম প্রাচীন গ্রন্থাগার। পশ্চিমবঙ্গ সরকার দ্বারা নিবন্ধিত সামাজিক ও সাংস্কৃতিক সংগঠন হায়াৎনগর সুভাষ সমিতি র প্রধান ও মূল উদ্দেশ্য সমাজ হতে কুসংস্কার দূর করে ও সাক্ষরতা বিকাশের জন্য,পাশ্ববর্তী গ্রামের কিশোর-কিশোরীদের ও যুব-ছাত্র সম্প্রদায়ের সুবিধার্থে গ্রন্থাগারটি ১৯৬৪ খ্রিস্টাব্দের ২০ শে এপ্রিল স্থাপিত হয়। তবে দীর্ঘ চোদ্দ বৎসর পর ১৯৭৮ খ্রিস্টাব্দের ১৬ ই ডিসেম্বর সরকারী মান্যতা ও অনুদান লাভ করে।
  
  সরকারি সহায়তায়, রাজা রামমোহন রায় গ্রন্থাগার ফাউন্ডেশনের আনুকূল্যে, শুভানুধ্যায়ীদের দানে গ্রন্থাগারে ইতিমধ্যে অসংখ্য বইয়ের ও পত্র পত্রিকার সংগ্রহ গড়ে উঠেছে। গ্রন্থাগার হতে এখন বিভিন্ন শ্রেণীর পাঠক-পাঠিকারা সম্পূর্ণ বিনা চাঁদায়  বাড়িতে বই নিয়ে যেতে পারেন, পাঠকক্ষ ব্যবহার করতে পারছেন। শিশু ও মহিলাদের  জন্য আলাদা বিভাগ সহ পাঠকক্ষে শ্রেণীসহায়ক, বৃত্তিসহায়ক পুস্তক ব্যবহারের সুবিধা প্রদান করা হয়েছে। শুভানুধ্যায়ীদের সহায়তায় বিভিন্ন সময়ে সামাজিক ও সাংস্কৃতিক কাজকর্মের ব্যবস্থা করা হয়।
  
  বিশিষ্ট ব্যক্তিবর্গের উপস্থিতি
  সরকারি আধিকারিক ছাড়াও বিভিন্ন সময়ে যে বিশিষ্ট ব্যক্তিত্বের উপস্থিতি গ্রন্থাগারের অগ্রগতি সহায়ক হয়েছে তাঁদের অন্যতম হলেন -
   নিকুঞ্জ সেন - স্বাধীনতা সংগ্রামের এক বিপ্লবী। (২৩/০১/১৯৮০)
   কংসারী হালদার - দক্ষিণ চব্বিশ পরগনা জেলার   তেভাগা   আন্দোলনের নেতা।
   মৃত্যুঞ্জয় মাইতি - বাঙালি সাহিত্যিক।
   শঙ্কু মহারাজ - বাঙালি লেখক। (২৩/০১/১৯৯৩)
   নারায়ণ সান্যাল - বাঙালি সাহিত্যিক।(২৩/০১/১৯৮৯)
   চিত্তরঞ্জন মাইতি - বাঙালি লেখক 
   নিমাই ভট্টাচার্য - বাঙালি  ঔপন্যাসিক।
   মৃগাঙ্ক নাথ ঘোষ - বাঙালি লেখক 
   অশোকানন্দ মহারাজ - ভারত সেবাশ্রম সংঘ 
   শ্রীদীপ মুখোপাধ্যায় - বাঙালি লেখক 
   আবদুল জব্বার (সাহিত্যিক) 
   শিবাত্মানন্দজী মহারাজ
   মমতা বন্দ্যোপাধ্যায় - মুখ্যমন্ত্রী, পশ্চিমবঙ্গ
   সেকেন্দার আলী সেখ - শিশুসাহিত্যিক 
   অনল মণ্ডল - সাংবাদিক 
   অধ্যাপক বাঁধন সেনগুপ্ত - বিশিষ্ট নজরুল গবেষক 
   শক্তি মণ্ডল’ - সভাপতি,সত্যেন মৈত্র জনশিক্ষা সমিতি, কলকাতা (০৮/০৯/২০১৮)
   ঝড়েশ্বর চট্টোপাধ্যায় - বাঙালি কথাসাহিত্যিক (২৩/০১/২০১৯)
   সৌমিত বসু - বাঙালি কবি (২৩/০১/২০১৯)
   সমীরণ গুহ - বাঙালি সাহিত্যিক ও ঔপন্যাসিক। (২৮/০৯/২০১৯)
  
  তথ্যসূত্র
  
  বিষয়শ্রেণী: গ্রন্থাগার
  বিষয়শ্রেণী: সাধারণ গ্রন্থাগার
title: হায়াৎনগর সুভাষ সমিতি গ্রন্থাগার